text: [{"text_idx": "#000011", "text": "MYNDIR: Ma\u00f0urin til h\u00f8gru er Peter Nicol, sum stendur undir li\u00f0ini a\u0301 skiparanum. Ba\u0301turin er Adante, sum leiga\u00f0 er. Mynd av Rhinen, har ba\u0301turin m.a. kemur at sigla."}, {"text_idx": "#000013", "text": "Ba\u0301ta- og a\u0301arverk\u00e6tlanin hja\u0301 OM er ny\u0301hugsan innan Operation Mobilisation, ta\u0301 felagsskapurin higartil einans hevur ny\u0301tt havgangandi skip so sum Logos, Doulos og Logos Hope, sum er gamla Norr\u00f8na."}, {"text_idx": "#000014", "text": "Vi\u00f0 ny\u0301ggju verk\u00e6tlanini ynskir OM-Europa at ny\u0301ta farlei\u00f0ina, sum liggur fram vi\u00f0 teimum tu\u0301sundtals mongu kilometrum av a\u0301ar- og kanalbakkum i\u0301 Europa, sum spenna fra\u0301 Nor\u00f0sjo\u0301num og heilt til Svartahavi\u00f0. Vi\u00f0 Europeisku a\u0301irnar og kanalirnar bu\u0301gva millio\u0301nir av menniskjum, sum OM-Europa ynskir at na\u0301a vi\u00f0 evangeliinum."}, {"text_idx": "#000015", "text": "BA\u0301TURIN FUNNIN Til tess at na\u0301a hesum ma\u0301li hevur OM leita eftir ho\u0301skandi a\u0301arba\u0301ti ella a\u0301arcruiseba\u0301ti, sum ta\u00f0 eisini eitur, og i\u0301 hesum d\u00f8gum er sa\u0301ttma\u0301li gj\u00f8rdur, sum framvegar ba\u0301tin til endama\u0301li\u00f0. Ti\u0301\u00f0aravmarka\u00f0ur leigusa\u0301ttma\u0301li er gj\u00f8rdur vi\u00f0 eigaran av v\u00e6l umto\u0301kta a\u0301arcruiseba\u0301tinum ANDANTE. Pla\u0301ss ver\u00f0ur fyri manning vi\u00f0 80 fo\u0301lkum, sum koma at bu\u0301gva umbor\u00f0."}, {"text_idx": "#000016", "text": "Verk\u00e6tlanin fer av bakkastokki 27. desember i\u0301 a\u0301r, men a\u0301\u00f0renn lagt ver\u00f0ur fra\u0301 landi, skal manningin a\u0301 eina missio\u0301nsstevnu i\u0301 by\u0301num Arnhem i\u0301 Su\u00f0ur Hollandi. Ta\u0301 stevnan, sum ver\u00f0ur eina viku, er li\u00f0ug, er skjo\u0301tt at fara umbor\u00f0 hja\u0301 manningini, ti\u0301 ba\u0301turin liggur i\u0301 Arnhem."}, {"text_idx": "#000017", "text": "Fari\u00f0 ver\u00f0ur u\u0301r Arnhem eftir a\u0301nni Rhinen ein av fyrstu d\u00f8gunum i\u0301 januar vi\u00f0 ko\u0301s mo\u0301ti by\u0301unum Dordrecht, Bonn, Mainz og Strasbourg. Fyrsti tu\u0301rurin ver\u00f0ur tri\u0301ggjar ma\u0301na\u00f0ir, har vitja\u00f0 ver\u00f0ur i\u0301 seks havnum i\u0301 trimum londum, Hollandi, Ty\u0301sklandi og Fraklandi."}]